Dutton ontken uitsprake oor SA boere is teruggetrek | Maroela Media
Dit kom nadat Suid-Afrika se departement van internasionale betrekkinge en samewerking (Dirco) Maandag in 'n verklaring gesê het minister Sisulu "verwelkom Malcolm Turnbull, die Australiese eerste minister, en Julie Bishop, die minister van buitelandse sake, se terugtrekking van [Dutton] se uitsprake oor die Suid-Afrikaanse grondhervormingsproses".
Dutton se kantoor het teen Dinsdagmiddag nog nie op 'n versoek van Maroela Media vir kommentaar reageer nie.
In 'n onderhoud wat Sky News Australia egter Dinsdag op hul webtuiste gepubliseer het, vra die aanbieder, Andrew Bolt, vir Dutton tydens die onderhoud of dit korrek is dat Turnbull en Bishop sy uitsprake teruggetrek het.
"Nee, hulle het nie [die uitsprake teruggetrek nie]. Dit is baie duidelik en ek was vandag saam met die eerste minister. So nee, dit is nie teruggetrek nie. Die regering se posisie is soos ek dit 'n paar weke gelede gestel het. Ons het 'n vlugteling- en humanitêre program waardeur ons mense inneem. As mense in aanmerking kom soos boere van Suid-Afrika – hulle word vervolg – dan kyk ons na die individuele gevalle," het Dutton gesê.
"Inteendeel, ons kyk nou na verskeie gevalle. So nee, daar was geen terugtrekking van die uitsprake nie. Dit is beslis nie die posisie van die eerste minister of die minister van buitelandse sake nie. En die eerste minister het dit vandag bevestig."
The Australian het ook Dinsdag berig dat Dutton aan AFP gesê het Sisulu se verklaring "is nie 'n akkurate weerspieëling" van Turnbull en Bishop se posisie nie en dat sy uitsprake nie teruggetrek is nie.
Ndivhuwo Mabaya, Sisulu se woordvoerder, het egter Dinsdag volgehou dat Dutton se uitsprake wel teruggetrek is. Mabaya het aan Maroela Media gesê die terugtrekking van Dutton se uitsprake is in 'n brief aan die Suid-Afrikaanse regering bevestig. Mabaya het ook gesê Sisulu het twee vergaderings met die Australiese hoëkommissaris in Suid-Afrika gehad "waartydens hy ook Turnbull en Bishop se boodskap oorgedra het".
Dutton het verlede maand opslae gemaak toe hy in 'n onderhoud met The Daily Telegraph gesê het wit Suid-Afrikaanse boere verdien "spesiale aandag" weens die "gruwelike omstandighede" waarin hulle hul bevind.
Sisulu het Dutton se uitsprake skerp gekritiseer en gesê dit is jammer dat die Australiese regering nie gekies het om die "beskikbare diplomatieke kanale" te gebruik om hul kommer oor die grondhervormingsproses in Suid-Afrika te kenne te gee nie.
Lindiwe Sisulu, jy nie net plaasmoorde ontken nie, maar ook dat jy gelieg het dat Australië sy uitsprake teruggetrek het. Jy dink jy kan mense se intelligensie onderskat!
Sisulu, He He He, Eish wena.
He He He. Lalla Gashle Mamma.
Die vrou is seker een van die grootste leuenaars van die land.
Sy gaan haar egter nog vasloop.
Sy is van 'n derdewereld land en Australie nie! Onthou wat het Trump gese?
Wel sy is van daardie land af.
Lindiwe: Blah, blah, blah! Lieg maar en bedrieg maar en dink maar ons het oogklappe aan…
As ek haar aanhaling lees, besef ek dat sy alleenlik praat van DIE wat ANC gestem (verkose) het as "demokratiese Suid Afrika", wat ookal HULLE deffinissie van demokrasie is… Tussen die lyne, lees ek dat wit mense nie deel is van die land nie, aangesien ons nie ANC gestem het nie, en daarom nie demokratiese regte in hulle boekkies verdien nie.